text: Xemeneia Fonda al Doll – Roca Calenta
  Inici	ViesLleidaLa NogueraDoll	Xemeneia Fonda al Doll
  per jordi.ceballos@gmail.com 25 de juliol de 2015
  La Xemeneia Fonda va ser oberta l'any 1982 per Albert Ibáñez i Joan Wenceslao ("Wey"), que van accedir a la via per la feixa superior (per la Cova dels Maquis). Posteriorment, al 1994, Jordi Marmolejo i Josep Godoy van obrir el tram inferior.
  La via ens ha encantat, és ben salvatge! Es un itinerari d'aventura, d'una estètica increïble i amb una darrera tirada espectacular. En alguns trams hi ha molt guano (excrements d'ocells), així que més val no tenir gaires manies.
  Arriba un moment en que baixem per les curioses Escales del Doll, passem pel sector d'esportiva del Clot del Miqui i seguim baixant (alguna fita) fins pràcticament arribar a l'alçada de l'embassament. Primer resseguim la Paret de l'Abat, i quan aquesta canvia d'orientació arribem a la Paret del Doll. La resseguim, creuem la canal central (serveix d'aproximació a algunes vies), i una mica després comença la nostra via (mirar la foto de la primera tirada per sortir de dubtes).